1. Hozzunk létre egy alap HTML struktúrát dokumentumtípussal, az oldal nyelvének megadásával (magyar), UTF-8-as karakterkódolással!
2. A böngésző címsorában a „CSS házi dolgozat” cím jelenjen meg!
3. Helyezzünk el hivatkozást „CSShazidolgozat.css” stíluslapra!
4. Adjuk meg a hátteret összevont alakban, a HTML dokumentumunk fejrészében: a háttérkép legyen oroszlan.jpg, ne ismétlődjen, görgetésnél ne mozduljon el (azaz mindig látható legyen), valamint jobbra legyen igazítva és felülről 50 pixelre helyezkedjen el; a háttérszín legyen LightGoldenRodYellow.
5. A weboldal törzsében adjunk meg egy 1-es szintű fejlécet „CSS házi dolgozat” kiírással. Külön fájlban adjuk meg a betűformázásokat összevonás nélküli alakban: Comic Sans MS legyen a betűtípus, a betűméret 50 képpontos, legyen dőlt és kiskapitális valamint félkövér.
6. Utána vegyünk fel egy szekciót, amelyben egy 2-es szintű fejléc helyezkedjen el Szekció kiírással. Betűszíne rgb kódjának mindhárom értéke 70 legyen. Állítsunk be szekcióban megjelenő szövegekre ragyogás hatást: ezt a betűk minden irányában megjelenő szövegárnyékolással tudjuk megoldani (kiterjedése 1 pixeles legyen az összes irányban, életlenítése 5 pixel legyen minden esetben és fehér színű).
7. Majd adjuk meg 10 cikket (article) – szintén az előbbi szekció belsejében -, melyek azonosítói sorban ’elso’, ’masodik’, stb. legyen. A ’CSS házi dolgozat.txt' forrásállományból másoljuk be a sorszámozott sorokat a létrehozott dobozokba (a számokat nem kell). Adjuk meg általánosan, típuskijelölővel az article elemre, hogy a majdan megadásra kerülő háttérképeik csatolásai görgethető tulajdonságúak legyenek; valamint szélességükre és magasságukra 300 illetve 200 pixeleket. Az alábbiak szerint adjunk a cikkeknek további háttérbeállításokat nem összevont módon.
8. Az első cikk háttérszíne legyen fekete, háttérképe pedig a virag.jpg legyen. Legyen groove stílusú kerete, vastag vastagsággal valamint coral színnel. Mind a négy külső margója 10 pixel-es legyen, belső margói pedig 5 képpontosak. Legyen a benne lévő szöveg sorkizárt, az első sora pedig 5 mm-rel bentebb kezdődjön, mint a többi.
9. A második cikk szürke hátterű és egy süni helyezkedjen el rajta, melynek pozíciója százalékos értékben megadva, a jobb alsó saroktól indulva töltse ki a dobozt (E-könyv). Ridge stílusú, vastag kerete legyen aqua színnel. Külső margói 20 képpontosak, míg belső margói 2pc-sek legyenek. A benne lévő szöveg legyen aláhúzott és stíluslappal legyen beállítva, hogy minden szó első betűje nagybetűs legyen.
10. A harmadik cikk háttere fehér legyen, a róka képe középen szerepeljen egyszer. Inset stílusú, vastag keret vegye körbe és lime színű. A külső margók mindegyike 30 milliméteres legyen, míg a belsők 0,3 centiméteresek. A szövegdekorációja felülhúzott, a szöveget pedig transzformáljuk úgy stílussal, hogy minden betűje nagybetűs legyen.
11. A negyedik cikk hátterét állítsd pirosra, középen pedig macik ismétlődjenek jobbról indítva vízszintes irányban. A keret ezúttal legyen outset szintén vastag és a színe violet. A külső illetve a belső margók 4 centiméter illetve 4 milliméteresek legyenek. A benne lévő szöveg áthúzottan jelenjen meg és csupa kisbetűs szövegtranszformációt alkalmazva (mindkét esetben stílusbeállítást használjunk).
12. Az ötödik cikkben most függőlegesen középen ismétlődjenek a halak, alulról indulva. Mögöttük pedig kék legyen. A keretet most összevont alakban adjuk meg: az alsó és a felső keret sima, vékony vonal legyen tomato színű; míg a jobb és bal duplakeretes legyen, közepes vastagsággal. A színét hexadecimálisan adjuk meg: a vörös 5F, a zöld 9E, a kék A0 színösszetevőkből kikeverve. Amíg összes oldalának külső margói 2 inch-esek, addig a belső margói 3 pixel-esek legyenek. A benne lévő szöveget igazítsuk jobbra. A betűbeállításokat összevont alakban adjuk meg: Arial betűtípussal, 800-as vastagsággal, 12 képpontos betűmérettel, dőlten és kiskapitális megjelenéssel.
13. A hatodik cikk zöld kitöltésű legyen és a mókus képe ismétlődjön középen vízszintesen, balról terjedőleg. A keret szintén összevont alakban kerüljön megadásra: az alsó-felső pontozottan, fél centiméteres vastagsággal, a színe most decimálisan legyen megadva (a vörös 255, a zöld 165, a kék 0 színösszetevőkből kikeverve); a jobb-bal keret pedig szaggatott vonallal, egytized inch-es vastagsággal és a színárnyalat most más színkeverési móddal állítsuk be (136-os színezet, 24%-os színtelítettség és 85%-os világosság). A külső-belső margók beállításai ezúttal különbözzenek a felső-alsó és jobb-bal esetekben a keretekhez hasonlóan: a felső és az alsó külső margók 40 pixelesek, míg ugyanennél a belső margók 3 század centiméteresek legyenek; a jobb és a bal külső margók 50 képpontosak, míg a belső margók 6 milliméteresek legyenek. Ritkítsuk most a betűközöket egy tized pc-sekre.
14. A hetedik cikk lila háttérszínnel legyen látható. Pókok fussanak függőlegesen középen végig felülről indítva. A keret újból összevont alakban legyen megadva, de most három értékkel. Az alsó keret legyen 1pc-s vastagságú, a színárnyalatát az előző cikkhez hasonló színkeverési móddal adjuk meg (180-as színezet, 100%-os színtelítettség és 25%-os fényességgel), ez pedig dupla keretstílussal jelenjen meg. A jobb-bal keret legyen szimpla vonal 10 képpontos vastagsággal, színét 10-es számrendszerben adjuk meg (a piros 64, a zöld 224, a kék 208 alapszínekből keverődjön). A felső keretet most tüntessük el, de ha látszana, akkor 20 pixel vastagságú legyen, a 16-os számrendszerben megadott színösszetevői pedig a következők legyenek (a kék DC, a zöld F5, a piros pedig F6 legyen). A belső-külső margók méretei megint csak a szemközti esetekben egyezzenek meg: az alsó és a felső külső margók 60 milliméteresek, míg a bal és a jobb 7 centiméteresek; a belső margók bal és jobb oldalai 5 képpontosak, az alsó és felsőhöz tartozóak pedig 4 tized pc-sek. Állítsuk most a szóközök távolságát 6 pixel távolságúakra.
15. A nyolcadikban teknősök vonuljanak két sorban, alul és felül a középsőhöz igazodva, barna háttér előtt. A keret ezúttal mind a négy stílusból ötvöződjön az óramutató járásának megfelelően: groove, ridge, inset, outset. A keret vastagságot szintén összevontan adjuk meg: a bal oldali 30 pixeles, az alsó 15 képpontos, a jobb 15 század inch-es, fenti pedig 3 tized centiméteres legyen. A jobb, bal, alsó, felső, keretszínek rendre a következőképpen alakuljanak: tízes számrendszerben megadva (kék – 11, zöld – 86, piros - 184); szintén tízesbe (zöld – 184, vörös – 222, kék – 87); a két utóbb felsorolt tizenhatos számrendszerben kerüljön megadásra (66CDAA, 8FBC8E). A külső margói szintén összevont alakban így alakuljanak: bal-jobb – 80 milliméter, felső – 3 inch, alsó – 9 centiméter. A belső margók, az eddigiektől eltérően, ne összevont alakban jelenjenek meg (az óramutató járásának megfelelően felsorolva): 0,2 inch, 3 mm, 1,1 pc és 4 px. A cikk megjelenítésének tulajdonsága táblázat cella típusú legyen és függőleges igazítás tartozzon hozzá.
16. A kilencedikben két oszlopban békák sorakozzanak, a cikk két szélén, szintén a középsőhöz igazodva, rózsaszín háttér előtt. A szegélyek most külön-külön, oldalak szerint kerüljenek megadásra: a felső 12 pixeles sima vonal legyen navy színnel; a jobb dupla keretes 10 képpont vastagságú, melynek hexadecimális színértéke 9ACD32; az alsó rgb kódja 221,160,110, míg a keretmérete egy tized inch és pontozott; a bal szaggatott, amelynek hsl kódja 249,80%,67% és két tized centiméter. A külső margókat most fordított sorrendben adjuk meg, az óramutató járásával ellentétes irányban, de az előző cikkben a belső margók megadási módjával megegyezően, külön-külön az egyes oldalaihoz: 6,3 pc, 8,7 cm, 2,5 in, 30 mm. Most a belső margót adjuk meg összevontan, 4 értékkel: a jobbat 9 képponttal, a felsőt 10 pixellel, a balt egy 10-ed centiméterrel, az alsót pedig 4 milliméterrel. A sorok vastagsága legyen 170 százalékos. A szövegterület túlcsordulásának tulajdonságát pedig állítsuk be úgy, hogy mindenképp tegye be a görgetősávokat (akár szükség van rá, akár nincs).
17. A tízediknél a sárga színen egy farkas látsszon, amelynek helyzetét összevontan adjuk meg: balról 1 centiméterre, fentről pedig 4 tized inch-re terüljön el. A szegélyek most semmilyen módon sem legyenek összevonva: mind a stílusát, mind a vastagságát, mind a színét teljesen külön-külön kerüljenek meghatározásra. A felső outset stílusú, 15 század centiméter vastagságú, a színeket pedig HSL színmodellben keverjük ki (a fényerő 40%, a telítettség 50%, a színezet 270). A jobb inset stílusú, 8 század inch vastagságú, a szín kikeverése most rgb színrendszerben történjen (vörös – 139, zöld – 69, kék – 19). Az alsó ridge stílusú, 9 képpont vastag, a színkeverést 16-os számrendszerben eszközöljük (zöld – DE, piros – FF, kék - AB). A bal groove stílusú, 11 pixel vastag és salmon színnévvel színezzük. Most mind a külső, mind a belső margók megadása összevont alakban történjen, de míg az előbbit 4 értékkel (felső – 55 mm, alsó - 75 px, bal – 85 pt, jobb – 4,5 cm), addig az utóbbit 3 értékkel (alsó – 2 pc, jobb-bal – 0,3 in, felső – 0,2 cm). A sorok magassága most másfél em legyen. A túlcsordulást most automatikusan kezelje.
18. Szúrjuk be a tigris képet. Pozícionáljuk abszolút módon: fentről 4500 pixelre, jobb oldalról számítva pedig 100 pixelre. Vágjunk le a kép „felesleges” széleiből (a tigrisbe ne vágjunk bele): felülről 40 pixelt, jobbról és alulról 15 pixelt, balról pedig 30 pixelt.
19. Helyezzük el a gepárd képét, relatív pozícionálással: bal felső pozíciókat megadva rendre 180 és 670 pixelen helyezkedjenek el. Az átfedési beállítása szerint legalul helyezkedjen el.
20. Illesszük be a párduc képet. A nagymacska most fixálva legyen, ugyanabban a helyzetben: az alsó pozíciója 220 pixel legyen, míg a baloldali 300. Szintén szabjunk le valamennyi pixelt a képről, anélkül, hogy belevágnánk az állatba: felülről 5 pixelt, balról 50 pixelt, jobbról 90 pixelt és alulról 20 pixelt.
21. Adjuk meg egyszerre mindhárom vadállatra pszeudo osztály segítségével, hogy ha rávisszük az egérkurzort, akkor automatikusan legfölülre kerüljön az átfedésben. Átlátszóságuk 70%-os mértékű legyen. A kurzor is változzon meg: egy kéz legyen, amelynek mutatóujja a képre mutat (mintha egy linkre vittük volna az egeret). Adjunk meg ugyanitt egy 5 pixel vastag, kék, pontozott külső körvonalat összevont alakban.
22. Szintén változzon meg a kurzor mindhármójuknál, amikor azok aktívak lesznek, azaz amikor az egér balgombját felettük lenyomva tartjuk: az elsőnél egy vékony kereszt, a másodiknál egy mozgatható elem kurzora, a harmadiknál pedig egy forgó kör vagy egy homokóraként látsszon az egér mutatója. Csak a gepárd esetében kerüljön még megadásra körvonal is: külön-külön adjuk meg a színét (vörös), a stílusát (vonalkázott) végül a vastagságát (egy tized inch).
23. Hozzunk létre egy rendezett listát az évszakok neveivel. A lista stílusának típusát állítsuk katakana-ára a külső stíluslap fájlban, majd a HTML dokumentum fejrészében írjuk ezt felül hiragana-ára, harmadik megadási módként ismét írjuk felül szövegközi stílus formájában specifikálva a HTML elembe ágyazottan, úgy, hogy héber számok jelenjenek meg a felsorolt elemek előtt. A külső fájlban állítsuk be a lista stílusának pozícióját outside értékűre.
24. Most egy rendezetlen listát készítsünk, amelyben nagy számítástechnikai cégek kerüljenek felsorolásra (Intel, Apple, Microsoft, IBM, Google). A lista stílusának képei a computer.png apró ikonméretű fájl legyen. A listastílus pozíciójának értékéül ezúttal az inside-ot állítsuk be.
25. Készíts meghatározás listát grafikus fájlok kiterjesztései és azok jelentése témakörben a minta szerint. Hozz létre egy stílusdefiníciót a definíciós leírásra, úgy, hogy ha az előtte lévő definíciós term-re kerül az egérkurzor (álosztály használatával), akkor az azt közvetlen testvérként követő definíciós leírás láthatósága megszűnjön.
26. Szúrj be ismét 3 képet: a leopárd, a jaguár és a hiúz képét. Készítsd el mindhármójukhoz a megfelelő jellemzőérték kijelölő stílusdefiníciót a fájlok elérési útvonalait tartalmazó attribútumaira, amely az állatok ékezetlen neveire illeszkedik. Úsztatási technikával rendezzük el őket: a leopárdot balra, a jaguárt jobbra. A hiúzt szintén jobbra, ugyancsak külső fájlban megadva, viszont ennél eszközöljük az úsztatott elem mögötti eltávolítást, mégpedig olyan módon, hogy az az előző két kép alatt helyezkedjen el, de a jobb oldali jaguárhoz igazodva; ezt módosítsuk a HTML fájlunk fejrészében, hogy most a bal oldali leopárdhoz igazodva, szintén alatta pozícionálódjon; végül újfent módosítsuk, de most a kép HTML tag-jébe ágyazva, hogy ezúttal mindkettőhöz idomuljon (ilyenkor a magasabb elemhez fog). Figyeld meg a három beállítás közötti különbséget!

Az órán is használt e-könyv pdf-ünket nyugodtan „lapozgasd” (tutorial.hu HTML5, CSS3 összefoglaló).