# 09. Gyakorlás

## Adathordozók

1. Kezdj új projektet *feladat* néven!
2. Utána hozz létre az feladat csomagban egy új osztályt **Adathordozo** néven!  
   Ebben hozz létre két privát adattagot: nev (String) és kapacitas (egész)!   
   Az osztálynak legyen konstruktora, amely paraméterekben kapott adatokkal inicializálja az adattagokat!  
   Legyen felüldefiniálva a toString() metódusa úgy, hogy a nevet és a kapacitást összefűzve adja vissza!  
   Legyen publikus metódusa nagyobbMint néven, amely paraméterként egy másik adat adathordozót kap, és visszaadja, hogy az aktuális adathordozó nagyobb kapacitású‑e, mint a kapott!
3. Készíts egy feladat.**Merevlemez** osztályt, amely az Adathordozo osztály leszármazottja!  
   Az örökölteken kívül legyen egy fordulatszam adattagja (egész, 5400 vagy 7200)!  
   Legyen konstruktora, amely a név adatot „Merevlemez”-zel inicializálja, a többi adatot a paraméterekben kapott értékekkel!  
   Legyen felüldefiniálva a toString() metódusa úgy, hogy a szülőbelihez még fűzze hozzá a fordulatszámot is!
4. Készíts egy feladat.**Pendrive** osztályt, amely szintén az Adathordozo osztály leszármazottja!  
   Az örökölteken kívül legyen egy verzio adattagja (egész, 2 vagy 3)!  
   Legyen konstruktora, amely a név adatot „Pendrive”-val inicializálja, a többi adatot a paraméterekben kapott értékekkel!  
   Legyen felüldefiniálva a toString() metódusa úgy, hogy a szülőbelihez még fűzze hozzá a szabvány verzióját is!
5. Készítsd el a **Feladat** osztály kódját, amelyben egy Adathordozo tömbben eltárolsz két merevlemezt és két pendrive-ot, tetszőleges adatokkal!   
   Utána írasd ki az összes adathordozó adatait, majd határozd meg és írasd ki a legnagyobb kapacitású adathordozó adatait!   
   Végül írasd ki azokat az adathordozókat, amelyek Pendrive típusúak (használd az instanceof operátort)!

Minta:

