### Automata

A Csokibolt Kft. a város több pontján üzemeltet csokoládé-automatát. Az automatákból sokféle csokoládét lehet vásárolni pénzérmék bedobásával. A vásárláshoz az 1, 2, 5, 10, 20, 50 és 100 fabatkás érmék használhatók. Egyszerre csak egyfajta csokoládé vásárolható. A vásárlás során először ki kell választani a csokoládét, majd be kell állítani a kívánt darabszámot, végül be kell dobni a pénzt. Ha a szükségesnél több pénzt dobnak be, a gép a csokoládé mellett kiadja a visszajárót is. Amennyiben az automatában már nincs a kívánt darabszámú csokoládé, vagy a bedobott összeg nem elegendő, a vásárlás meghiúsul.

Az egyik automatában árult csokoládék lényeges adatait a ***csoki.txt*** állomány tartalmazza. Soronként három szám, egy-egy rekesz adatsora olvasható. Az első szám a rekesz sorszáma, a második a rekeszben található csokoládé darabszáma, a harmadik pedig az egységára. Egy-egy rekeszben legfeljebb 100 szelet fér el, egy szelet ára legfeljebb 300 fabatka. A rekeszek sorszámozása 1-től kezdődik és folyamatos.

csoki.txt:

1 23 76

2 8 111

3 0 0

…

A 2. sor megmutatja, hogy a 2. rekeszben 8 csokoládé van, amelynek darabja 111 fabatka.

A vásárlások adatai a ***vasarlas.txt*** állományban olvashatók. Soronként 9 szám szerepel, ami egy vásárlás adatait jelenti az alábbiak szerint: az első szám a választott rekesz sorszáma, a második a kívánt darabszám, utána pedig az következik, hogy az egyes címletekből hány darabot dobtak a gépbe. Az első az 1 fabatkás, a többi növekvően szerepel mögötte, így az utolsó a 100 fabatkás. Az állományban egyetlen szám sem nagyobb 100-nál.

vasarlas.txt:

2 3 1 1 0 1 1 0 3

2 6 0 0 0 0 0 0 7

1 2 2 0 0 0 0 0 2

…

A 2. sor megmutatja, hogy a második vásárló a 2. rekeszből 6 csokoládét választott, 7 darab 100 fabatkás érmét dobott az automatába és más címletű pénzt nem.

Készíts programot, amely a csoki.txt és a vasarlas.txt állományok adatait felhasználva az alábbi kérdésekre válaszol! A program forráskódját mentsd ***loves*** néven! (A program megírásakor a felhasználó által megadott adatok helyességét, érvényességét nem kell ellenőrizned, feltételezheted, hogy a rendelkezésre álló adatok a leírtaknak megfelelnek.

1. Olvasd be a csoki.txt és a vasarlas.txt állományokban található adatokat, és ennek felhasználásával oldd meg a következő feladatokat!
2. Milyen értékben volt csokoládé az automatában? Írd képernyőre a választ a következőhöz hasonló formában: A csokik eredeti értéke: 24817
3. Írasd ki a képernyőre, hogy hányszor próbálkoztak a vásárlással! Írasd ki azt is, hogy hányszor hiúsult meg a vásárlás amiatt, hogy kevés csoki volt a rekeszben, és hányszor amiatt, hogy kevés pénzt dobtak be!
4. Ha egy rekeszben a benne lévő csokik száma 3 alá csökken, tölteni kell a rekeszt. Írasd ki szóközzel elválasztva azoknak a rekeszeknek a számait, amelyek töltésre szorulnak!
5. Írasd ki a maradek.txt fájlba a maradék készletet olyan formában, ahogy a kiinduló készlet volt a csoki.txt-ben!
6. Számíttasd ki a maradék csokik összértékét, és határozd meg a teljes bevételt!