
# 9. Irodalmi Nobel-díjasok (gyakorlás)

## A. Előkészületek

Indítsuk el DB Browser for SQLite programot, és importáljuk a *nobel.sqlite* adatbázist a *nobel.sql* fájlból!

Nézzük meg az adatbázisban lévő táblák tartalmát! Az *iro* táblában az irodalmi Nobel-díjat kapott írók adatai szerepelnek (azonosító, év, név, születési hely azonosítója), a *fold* táblában pedig a születési helyek adatai (azonosító, ország, földrész).

A táblák közötti kapcsolatot az alábbi ábra szemlélteti:



A következő feladatokat először önállóan próbáld megoldani, csak ezután nézd meg a megoldásokat!

## B. Hatvanas évek

Listáztassuk ki évszám szerint növekvően az 1960 és 1970 között Nobel-díjat nyert írók neveit és a díjak elnyerésének éveit! A vizsgált időszakba a határok is beletartoznak. Mentsük az SQL parancsot *hatvanas.sql* néven!

Megoldás:

SELECT szemely,ev FROM iro WHERE ev BETWEEN 1960 AND 1970 ORDER BY ev;

## C. Franciák

Írassuk ki Franciaország Nobel-díjas íróit! Mentsük az SQL parancsot *franciák.sql* néven!

Megoldás:

SELECT szemely  
FROM fold JOIN iro ON fold.azon=iro.szulhely  
WHERE orszag ='Franciaország';

## D. Megosztva

Adjuk meg azokat az éveket (mindegyiket egyszer), amikor többen, azaz megosztva kapták a díjat! Csak az évszámokat és az adott évben díjazottak számát jelenítsük meg, más mező ne jelenjen meg a lekérdezésben! (megosztva.sql)

Megoldás:

SELECT ev,count(\*) AS db  
FROM fold JOIN iro ON fold.azon=iro.szulhely  
GROUP BY ev  
HAVING count(\*)>1;

## E. Kontinensek

Határozzuk meg kontinensenként a díjazottak számát csökkenő sorrendben! (kontinens.sql)

Megoldás:

SELECT kontinens,count(\*) AS db  
FROM fold JOIN iro ON fold.azon=iro.szulhely  
GROUP BY kontinens  
ORDER BY db DESC;

## F. Pablo Neruda

Határozza meg azokat a díjazottakat, akik Pablo Neruda költővel azonos kontinensen születtek! Az eredményben a költő neve is szerepelhet. (pablo.sql)

Megoldás:

Először határozzuk meg, hogy melyik kontinensen született Pablo Neruda!

SELECT kontinens FROM fold JOIN iro ON fold.azon=iro.szulhely   
WHERE szemely='Pablo Neruda';

Ezután használljuk fel ezt segédlekérdezésként:

SELECT szemely  
FROM fold JOIN iro ON fold.azon=iro.szulhely  
WHERE kontinens = (SELECT kontinens FROM fold JOIN iro ON fold.azon=iro.szulhely WHERE szemely='Pablo Neruda') ;

## G. Dánia

Adjon választ lekérdezéssel arra a kérdésre, hogy mely országok írói kaptak több Nobel-díjat Dániánál! A válaszban az országok neve és a díjak száma szerepeljen, a díjak száma szerint csökkenő sorrendben! (dánia.sql)

Megoldás:

Először határozzuk meg, hogy hány díjat kapott Dánia!

SELECT count(\*) AS db  
FROM fold JOIN iro ON fold.azon=iro.szulhely  
GROUP BY orszag  
HAVING orszag='Dánia';

Ezután használljuk fel ezt segédlekérdezésként:

SELECT orszag,count(\*) AS db  
FROM fold JOIN iro ON fold.azon=iro.szulhely  
GROUP BY orszag  
HAVING db >   
 (SELECT count(\*) AS db  
 FROM fold JOIN iro ON fold.azon=iro.szulhely  
 GROUP BY orszag  
 HAVING orszag='Dánia')  
ORDER BY db DESC;

©Tóth József, <http://infotanar.blog.hu>