
# 9. Zöldségek (gyakorlás)

## A. Előkészületek

Indítsuk el DB Browser for SQLite programot, és importáljuk a *zoldseg.sqlite* adatbázist a *zoldseg.sql* fájlból!

Nézzük meg az adatbázisban lévő táblák tartalmát és szerkezetét! A vasarlasok tábla mutatja a 2009-es év nyarán történt vásárlásokat egy piacon. A vevok táblában a vevők adatai, a zoldsegesek táblában a zöldségeseké, a zoldsegek táblában a zöldségeké van.

A táblák közötti kapcsolatot az alábbi ábra szemlélteti:



A következő feladatokat először önállóan próbáld megoldani, csak ezután nézd meg a megoldásokat!

## B. Június

Készítsünk SQL parancsot, amely megadja, hogy június hónapban mely napon, melyik vevő, mit és milyen mennyiségben vásárolt és az egyes tételekért mennyit fizetett!

A lista legyen elsősorban a vásárlás napja, másodsorban a vevő neve szerint rendezve, mindkét szempont szerint növekvően!

A vevok.nev mező vevo néven, a zoldsegek.nev mező aru néven, a számított mező pedig ar néven jelenjen meg a listában!

Az SQL parancsot kimitvett.sql néven mentsük!

Megoldás:

SELECT vasarlasok.datum AS datum, vevok.nev AS vevo, zoldsegek.nev AS aru,  
 zoldsegek.egysegar\*vasarlasok.mennyiseg AS ar  
FROM vasarlasok   
JOIN vevok ON vasarlasok.vevo=vevok.vevoazon   
JOIN zoldsegek ON vasarlasok.aru=zoldsegek.zoldsegazon  
WHERE datum LIKE "%-06-%"  
ORDER BY datum,vevo;

Figyeld meg, hogyan kapcsolunk össze több táblát, és hogyan adtuk meg a júniust a feltételben!

## C. Alma

Készítsünk SQL parancsot lekérdezést, amely megadja, hogy melyik az a zöldséges, aki a legnagyobb mennyiséget adta el almából a nyár folyamán!

A listában a zöldséges neve mellett jelenjen meg az eladott alma mennyisége is!

A parancsott legtobbalma.sql néven mentsük!

Megoldás:

SELECT zoldsegesek.nev AS zoldseges, SUM(vasarlasok.mennyiseg) AS osszesen  
FROM vasarlasok   
JOIN zoldsegek ON vasarlasok.aru=zoldsegek.zoldsegazon   
JOIN zoldsegesek ON vasarlasok.zoldseges=zoldsegesek.zoldsegesazon  
WHERE zoldsegek.nev='alma'  
GROUP BY zoldsegesek.zoldsegesazon  
ORDER BY osszesen DESC LIMIT 1;

Írd ide a megoldást:

## D. Tábla másolása

Készítsünk másolatot a vevok adattábláról vevok2 néven! (masol.sql)

Megoldás:

CREATE TABLE vevok2 AS SELECT \* FROM vevok;

## E. Vásároltak

Készítsünk SQL parancsot, amely kilistázza azoknak a vevőknek az azonosítóit a vevok2 táblából, akik a nyár folyamán vásároltak a piacon! Minden vásárló csak egyszer szerepeljen a listában! (vasaroltak.sql)

Megoldás:

SELECT DISTINCT vevoazon  
FROM vevok2 JOIN vasarlasok ON vevok2.vevoazon=vasarlasok.vevo;

Hányan vásároltak a piacon? Hány olyan vevő van, akik nem vásároltak?

## F. Nem vásároltak

Az előző parancsot felhasználva listázzuk ki azoknak a vevőknek a neveit, akik nem vásároltak a nyár folyamán a piacon! (nemvasaroltak.sql)

Megoldás:

SELECT nev  
FROM vevok2  
WHERE vevok2.vevoazon NOT IN (SELECT DISTINCT vevok2.vevoazon  
FROM vevok2 JOIN vasarlasok ON vevok2.vevoazon=vasarlasok.vevo);

## G. Törlés

Töröljük le a vevok2 táblából azokat a vevőket, akik nem vásároltak! Az előző feldat megoldását alakítsuk át! (torles.sql)

Megoldás:

DELETE  
FROM vevok2  
WHERE vevok2.vevoazon NOT IN (SELECT DISTINCT vevok2.vevoazon  
FROM vevok2 JOIN vasarlasok ON vevok2.vevoazon=vasarlasok.vevo);

©Tóth József, <http://infotanar.blog.hu>