# **Feladat**

Ebben a feladatban Magyarország legnagyobb fáinak adatait kell feldolgoznia.

Az adatbázis a következő táblákat tartalmazza:

**fa** (azon, faj, kormeret, telepules, megyeid, meres)

azon a fa azonosítója (szám), elsődleges kulcs

faj a fa fajneve (szöveg)

kormeret a fa törzsének kerülete cm-ben (szám)

telepules a település neve, amelyhez a fa tartozik (szöveg)

megyeid a település megyéjének azonosítója (szám)


meres az adatok feljegyzésének éve (szám)

**megye** (id, nev)

id a megye azonosítója (szám), elődleges kulcs

nev a megye neve (szöveg)

Az alábbi ábra a táblák kapcsolatát mutatja:



A szükséges fájlokat az *oregfak* mappában találja. A következő feladatokat megoldó SQL parancsokat másolja a *megoldasok.txt* fájl megfelelő helyeire! A javítás során csak ennek a fájlnak a tartalmát értékeljük.

1. Hozzon létre a helyi SQL szerveren egy új, *oregfak* nevű adatbázist! Az adatbázis alapértelmezett rendezési sorrendje a magyar szabályok szerinti legyen!
2. Importálja az *oregfak* adatbázisban az *oregfak.sql* parancsfájlt, amely a fenti táblákat hozza létre és tölti fel adatokkal!
3. Listáztassa ki ábécérendben a 900 centiméternél nagyobb körméretű fák fajneveit és körméreteit méterben, két tizedesjegyre kerekítve!
4. Írassa ki a legnagyobb kerületű fa fajnevét, körméretét és mérésének évét!
5. Határozza meg, hogy az egyes településekhez hány fa feljegyzése tartozik! A listát darabszám szerint csökkenően, a település nevével együtt jelenítse meg! Azonos darabszám esetén a településnév szerint ábécérendben legyen a lista!
6. Listázza ki, hogy megyénként hány fáról állnak rendelkezésre adatok!
7. Gyűjtse ki azoknak a fáknak a fajnevét, amelyek olyan településhez tartoznak, amelyen tiszafa is található! A listában a tiszafa neve ne, minden további fajnév csak egyszer jelenjen meg!